
TEHNISKĀ SPECIFIKĀCIJA

1. Kopjot stādījumus pilsētā, vides atveseļošanas, sabiedriskās drošības, estētisku u.c. apsvērumu dēļ (piemēram, ja koks atrodas ēkas, brauktuves un ietves tuvumā un ir bojāts) veicama tā nozāģēšana vai nokaltušu un aizlūzušu zaru apgriešana, satiksmes drošībai traucējošu krūmu un zaru likvidēšana, celma, kas rada bīstamu situāciju gājējiem u.c. izfrēzēšana.
2. Koka likvidēšana bīstamas situācijas novēršanai veicama šādos gadījumos: 
2.1. koks atzīts kā bīstams;
2.2. koks nosvēries;
2.3. koks nolūzis;
2.4. koks nolūzis un uzkritis uz ēkas;
2.5. Izgāzta koka un paceltas sakņu/augsnes plātnes;
2.6. saplaisājusi augsne sakņu pārslodzes zonā;
2.7. saknes plīsums;
2.8. koks aizlūzis;
2.9. iztrunējis vairāk kā 80 %;
2.10. atvērta horizontāla vai vertikāla stumbra plaisa;
2.11. aizlūzis, nolūzis, iekāries, nokaltis zars.

3. VEICAMIE DARBI:
3.1. Koku nozāģēšana un celmu izfrēzēšana: 
3.1.1. koka nozāģēšana;
3.1.2. celma izfrēzēšana ne mazāk kā 15 cm zem augsnes virskārtas, izņemot gadījumus, kad koks audzis vietā, kur nav iespējams piekļūt ar frēzi (piemēram, nogāzē, tuvu ēkai vai citām būvēm u.c.);
3.1.3. papelēm nepieciešams izfrēzēt arī horizontālās virszemē esošās sānsaknes,
3.1.4. koksnes sazāģēšana un savākšana, ja koks ir nogāzies, nolūzis vai nozāģēts,
3.1.5. celma likvidēšana, ja koks ir bijis izgāzies un celmu nav iespējams izfrēzēt, 
3.1.6. koksnes un skaidu savākšana un aizvešana, teritorijas attīrīšana no gružiem, darba vietas sakārtošana, t.sk. virsmas izlīdzināšana ar grābekli un auglīgās augsnes piebēršana, ja tas ir nepieciešams.

3.2. Vainagu kopšana – pilna vainaga kopšana, t.sk. vainaga tīrīšana (nokaltušo, kalstošu, slimu, krustojošos, karājošos, vāji iestiprinātu, atpalikušu zaru nozāģēšana), vainaga paaugstināšana, zaru saīsināšana un bīstamo zaru nozāģēšana (bojāto, aizlūzušo, ieplīsušo, zaru nozāģēšana, iekārušos zaru noņemšana, t.sk.:
3.2.1. nogriezto zaru sazāģēšana, 
3.2.2. koksnes un skaidu savākšana un aizvešana,
3.2.3. teritorijas attīrīšana no gružiem, darba vietas sakārtošana.

3.3. Krūmu zāģēšana:
3.3.1. [bookmark: _Hlk92713583]krūmu nozāģēšana;
3.3.2. krūmu vainagu kopšana;
3.3.3. koksnes un skaidu savākšana un aizvešana;
3.3.4. teritorijas attīrīšana no gružiem, darba vietas sakārtošana, augsnes izlīdzināšana.

3.4. Zaru un skaidu savākšana: zaru un skaidu savākšana pēc citu personu koku ciršanas vai vainaga kopšanas.

3.5. Auglīgās augsnes piebēršana jāveic gadījumos, ja pēc koka celma vai sakņu plātnes utilizācijas ir palikusi bedre. Bedre tiek aizbērta, virsma nolīdzināta.

4. PRASĪBAS IZPILDĪTĀJAM:
4.1. Pēc darba uzdevuma rakstiskas saņemšanas no Rīgas valstspilsētas pašvaldības Mājokļu un vides departamenta Vides pārvaldes speciālista (tiks norādīts Iepirkuma līgumā) nekavējoties veikt bīstamas situācijas novēršanu - koku un krūmu zāģēšanu, koku un krūmu vainagu sakopšanu atbilstošas kvalifikācijas darbiniekiem. Darba uzdevumā norāda, darba vietu, darba izpildes termiņu (nevar būt īsāks par 24 (divdesmit četrām) stundām līdz 14 (četrpadsmit) darba dienām) un citu informāciju, ja tas nepieciešams. Darba uzdevums var tikt sūtīts arī izmantojot e-pasta starpniecību. 
4.2. Darbi jāveic kokkopjiem – arboristiem.
4.3. Darbi jāveic pielietojot  individuālos darba aizsardzības līdzekļus.
4.4. Darba vietā jāstrādā darba apģērbā ar uzņēmuma logo.
4.5. Darba vietas  organizēšana:
4.5.1. darba vieta pa perimetru jānorobežo ar aizsarglentām vai barjerām;
4.5.2. nepieciešamības gadījumā darbi jāsaskaņo ar Rīgas domes Ārtelpas un mobilitātes departamentu, SIA “Rīgas satiksme”, AS „Latvenergo” u.c. komunikāciju dienestiem;
4.5.3. darbi tiek veikti saskaņā ar  Ministru kabineta 02.10.2001. noteikumiem Nr. 421 “Noteikumi par darba vietu aprīkošanu uz ceļiem”;
4.5.4. darba vietā nav pieļaujama vides piesārņošana ar izlietu degvielu, eļļām vai  citām kaitīgām vielām;
4.6. Darbi pilnībā (nozāģēts koks, izfrēzēts celms, aizvesta koksne, sakopta teritorija) objektos tiek veikti 5 (piecu) kalendāro dienu laikā pēc konkrētā uzdevuma saņemšanas.
4.7. Pēc tam, kad darbi objektā ir pabeigti nosūtīt fotofiksāciju atbildīgajam Rīgas valstspilsētas pašvaldības Mājokļu un vides departamenta Vides pārvaldes galvenajam speciālistam (tiks norādīts Iepirkuma līgumā).
4.8. Darbu izpilde tiek noformēta ar darbu izpildes pieņemšanas – nodošanas aktu, katru mēnesi.
4.9. Izpildītājam darba procesā ir pienākums piesaistīt darba aizsardzības speciālistu. 

